ddrg/super_eurlex huggingface dataset:
Rådets afgørelse

af 29. oktober 2001

om undertegnelse på Fællesskabets vegne og midlertidig anvendelse af en interimsaftale mellem Det Europæiske Fællesskab på den ene side og Republikken Kroatien på den anden side om handel og handelsanliggender

(2001/868/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit,

under henvisning til forslag fra Kommissionen, og

ud fra følgende betragtninger:

(1) I afventning af ikrafttrædelsen af stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Kroatien på den anden side, undertegnet den 29. oktober 2001 i Luxembourg, er det nødvendigt at godkende interimsaftalen om handel og handelsanliggender mellem Det Europæiske Fællesskab på den ene side og Republikken Kroatien på den anden side.

(2) Da der ikke allerede foreligger en transportaftale mellem Det Europæiske Fællesskab og Republikken Kroatien, skal de relevante handelsrelaterede transportbestemmelser i protokol 6 til stabiliserings- og associeringsaftalen indarbejdes i interimsaftalen.

(3) Da der ikke allerede findes aftaleorganer, oprettes der ved denne aftale et Interimsudvalg til at gennemføre denne aftale.

(4) Handelsbestemmelserne i denne aftale er af ekstraordinær karakter og er forbundet med den politik, der føres inden for rammerne af stabiliserings- og associeringsprocessen, og udgør ikke for Den Europæiske Union nogen præcedens over for andre tredjelande end de vestlige Balkanlande.

(5) Aftalen bør derfor undertegnes på Fællesskabets vegne med forbehold af eventuel senere indgåelse.

(6) Interimsaftalen bør anvendes midlertidigt fra den 1. januar 2002, hvis aftalen endnu ikke er trådt i kraft på denne dato -

TRUFFET FØLGENDE AFGØRELSE:

Artikel 1

Med forbehold af senere indgåelse bemyndiges formanden for Rådet til at udpege den eller de personer, der er beføjet til på Fællesskabets vegne at undertegne interimsaftalen om handel og handelsanliggender mellem Det Europæiske Fællesskab på den ene side og Republikken Kroatien på den anden side.

Teksten til aftalen er knyttet til denne afgørelse.

Artikel 2

Med forbehold af reciprocitet anvendes den i artikel 1 nævnte aftale midlertidigt fra den 1. januar 2002, hvis de nødvendige procedurer for aftalens ikrafttræden ikke er afsluttet på denne dato.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 29. oktober 2001.

På Rådets vegne

Formand

L. Michel
Kommissionens beslutning

af 27. februar 2001

om ændring af beslutning 92/452/EØF om opstilling af lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet

(meddelt under nummer K(2001) 451)

(EØS-relevant tekst)

(2001/184/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 8, og

ud fra følgende betragtninger:

(1) I Kommissionens beslutning 92/452/EØF(2), senest ændret ved beslutning 2000/557/EF(3), er der opstillet en liste over embryonindsamlingsteam og embryonproduktionsteam, der i tredjelande er godkendt til udførsel af koembryoner til EF.

(2) Canadas veterinærmyndigheder har anmodet om, at listen over team på dette lands område, som er officielt godkendt til udførsel af koembryoner til EF, ændres. Det er derfor nødvendigt at ændre listen over godkendte team. Kommissionen har fået sikkerhed for, at kravene i artikel 8 i direktiv 89/556/EØF er opfyldt.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 92/452/EØF i listen vedrørende Canada indsættes følgende team:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 27. februar 2001.

På Kommissionens vegne

David Byrne

Medlem af Kommissionen

(1) EFT L 302 af 19.10.1989, s. 1.

(2) EFT L 250 af 29.8.1992, s. 40.

(3) EFT L 235 af 19.9.2000, s. 30.
Kommissionens beslutning

af 30. marts 2001

om ændring af Rådets direktiv 95/70/EF om minimumsfællesskabsforanstaltninger til bekæmpelse af visse sygdomme hos toskallede bløddyr for så vidt angår listen over nationale referencelaboratorier for sygdomme hos toskallede bløddyr

(meddelt under nummer K(2001) 978)

(EØS-relevant tekst)

(2001/293/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(1), særlig artikel 9, og

ud fra følgende betragtninger:

(1) Efter artikel 6, stk. 2, i Rådets direktiv 95/70/EF skal medlemsstaterne påse, at der i alle medlemsstaterne udpeges et nationalt referencelaboratorium, der har faciliteter og specialuddannet personale til at foretage de undersøgelser, der er omhandlet i samme artikels stk. 1.

(2) Efter direktivets artikel 6, stk. 3, kan medlemsstater, der ikke har et nationalt laboratorium med kompetence på området, som en undtagelse fra stk. 2 anvende et kompetent laboratorium i en anden medlemsstat.

(3) I bilag C til direktiv 95/70/EF findes der en liste over nationale referencelaboratorier for sygdomme hos toskallede bløddyr.

(4) Listen bør ajourføres.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag C til direktiv 95/70/EF affattes som angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. marts 2001.

På Kommissionens vegne

David Byrne

Medlem af Kommissionen

(1) EFT L 332 af 30.12.1995, s. 33.

BILAG

"BILAG C

NATIONALE REFERENCELABORATORIER FOR SYGDOMME HOS TOSKALLEDE BLØDDYR

>TABELPOSITION>"
Kommissionens afgørelse

af 18. april 2001

om brevveksling om ændring af punkt B i bilaget til aftalen mellem Det Europæiske Fællesskab og Republikken Bulgarien om gensidig beskyttelse af og kontrol med vinbetegnelser

(meddelt under nummer K(2001) 1080)

(2001/339/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 93/722/EF af 23. november 1993 om indgåelse af en aftale mellem Det Europæiske Fællesskab og Republikken Bulgarien om gensidig beskyttelse af og kontrol med vinbetegnelser(1), særlig artikel 3, og

ud fra følgende betragtninger:

(1) I artikel 3 i Rådets afgørelse om indgåelse af en aftale mellem Det Europæiske Fællesskab og Republikken Bulgarien om gensidig beskyttelse af og kontrol med vinbetegnelser er det fastsat, at i forbindelse med anvendelsen af aftalens artikel 13 bemyndiges Kommissionen til efter proceduren i artikel 83 i Rådets forordning (EØF) nr. 822/87 af 16. marts 1987 om den fælles markedsordning for vin(2) at indgå de fornødne akter til ændring af aftalen. Forordning (EØF) nr. 822/87 er blevet erstattet af Rådets forordning (EF) nr. 1493/1999(3), senest ændret ved forordning (EF) nr. 2826/2000(4).

(2) Kommissionen har på Fællesskabets vegne forhandlet en aftale på plads med Republikken Bulgarien gennem brevveksling. Denne brevveksling bør godkendes.

(3) Forvaltningskomitéen for Vin har ikke afgivet udtalelse inden for den af formanden fastsatte frist -

TRUFFET FØLGENDE AFGØRELSE:

Artikel 1

Brevvekslingen om ændring af punkt B i bilaget til aftalen mellem Det Europæiske Fællesskab og Republikken Bulgarien om gensidig beskyttelse af og kontrol med vinbetegnelser godkendes på Fællesskabets vegne.

Teksten til brevvekslingen er vedlagt nærværende afgørelse.

Artikel 2

Denne afgørelse og teksten til den i artikel 1 fastsatte brevveksling offentliggøres i De Europæiske Fællesskabers Tidende.

Udfærdiget i Bruxelles, den 18. april 2001.

På Kommissionens vegne

Franz Fischler

Medlem af Kommissionen

(1) EFT L 337 af 31.12.1993, s. 11.

(2) EFT L 84 af 27.3.1987, s. 1.

(3) EFT L 179 af 14.7.1999, s. 1.

(4) EFT L 328 af 23.12.2000, s. 2.
Rådets afgørelse

af 17. december 2001

om undertegnelse på Fællesskabets vegne af en aftale i form af et aftalememorandum mellem Det Europæiske Fællesskab og Den Islamiske Republik Pakistan om overgangsordninger for adgangen til markederne for tekstilvarer og beklædningsgenstande og om midlertidig anvendelse heraf

(2001/935/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første og andet afsnit,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger med Pakistan om en bilateral aftale i form af et aftalememorandum om handel med tekstilvarer.

(2) Aftalen i form af et aftalememorandum blev paraferet den 15. oktober 2001.

(3) Aftalen i form af et aftalememorandum bør undertegnes på Fællesskabets vegne.

(4) For at begge parter kan drage fordel af aftalen umiddelbart efter de foreskrevne anmeldelser til Verdenshandelsorganisationen (TO), bør den anvendes midlertidigt fra den 1. december 2001 i afventning af, at de relevante procedurer for dens formelle indgåelse gennemføres og under forudsætning af gensidighed -

TRUFFET FØLGENDE AFGØRELSE:

Artikel 1

Formanden for Rådet bemyndiges til at udpege de personer, som er beføjet til at undertegne aftalen i form af et aftalememorandum mellem Det Europæiske Fællesskab og Den Islamiske Republik Pakistan om overgangsordninger for adgangen til markederne for tekstilvarer og beklædningsgenstande, på Fællesskabets vegne med forbehold for dets indgåelse.

Teksten til aftalen er knyttet til denne afgørelse.

Artikel 2

Aftalen i form af et aftalememorandum anvendes midlertidigt fra den 1. december 2001 i afventning af, at procedurerne for dens formelle indgåelse gennemføres og under forudsætning af gensidighed.

Artikel 3

I overensstemmelse med proceduren i artikel 17 i Rådets forordning 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1) kan Kommissionen genanvende de tidligere gældende kontingentniveauer, hvis Pakistan ikke overholder stk. 2 og 4 i aftalememorandummet.

Udfærdiget i Bruxelles, den 17. december 2001.

På Rådets vegne

A. Neyts-Uyttebroeck

Formand

(1) EFT L 275 af 8.11.1993, s. 1. Senest ændret ved Kommissionens forordning (EF) nr. 1809/2001 (EFT L 252 af 20.9.2001, s. 1).
Kommissionens beslutning

af 28. juni 2001

om ændring af beslutning 200/680/EF om godkendelse af beredskabsplaner for bekæmpelse af aviær influenza og Newcastle disease

(meddelt under nummer K(2001) 1685)

(EØS-relevant tekst)

(2001/525/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(1), senest ændret ved akten vedrørende Østrigs, Sveriges og Finlands tiltrædelse, særlig artikel 17, stk. 4,

under henvisning til Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(2), senest ændret ved akten vedrørende Østrigs, Sveriges og Finlands tiltrædelse, særlig artikel 21, stk. 4, og

ud fra følgende betragtninger:

(1) Aviær influenza og Newcastle disease er begge sygdomme, der berører aviære arter.

(2) De minimumskriterier, der skal anvendes ved udarbejdelsen af beredskabsplaner til bekæmpelse af aviær influenza og Newcastle disease, findes i henholdsvis bilag VI til direktiv 92/40/EØF og bilag VII til direktiv 92/66/EØF.

(3) De minimumskriterier for beredskabsplanerne, der findes i de to ovennævnte bilag, er identiske.

(4) Den sygdomsbekæmpelse, der skal finde sted ved udbrud af aviær influenza eller Newcastle disease, følger de samme principper og involverer fjerkræproducenter, slagterier og destruktionsanstalter, dyrlæger i marken og diagnoselaboratorier. Det er derfor muligt at forberede en beredskabsplan, der på samme tid omfatter aviær influenza og Newcastle disease.

(5) Nogle medlemsstater har forelagt nationale beredskabsplaner til godkendelse, og planerne opregner og specificerer de foranstaltninger, der skal gennemføres ved udbrud af aviær influenza eller Newcastle disease.

(6) Ved beslutning 2000/680/EF af 30. oktober 2000 om godkendelse af beredskabsplaner for bekæmpelse af aviær influenza og Newcastle disease(3) blev de beredskabsplaner, der var blevet forelagt af ti medlemsstater, godkendt.

(7) Alle medlemsstater har nu forelagt beredskabsplaner, og en gennemgang har vist, at de opfylder de fastsatte minimumskriterier.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 2000/680/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juni 2001.

På Kommissionens vegne

David Byrne

Medlem af Kommissionen

(1) EFT L 167 af 22.6.1992, s. 1.

(2) EFT L 260 af 5.9.1992, s. 1.

(3) EFT L 281 af 7.11.2000, s. 21.

BILAG

Belgien

Danmark

Tyskland

Grækenland

Spanien

Frankrig

Irland

Italien

Luxembourg

Nederlandene

Østrig

Portugal

Finland

Sverige

Det Forenede Kongerige
Kommissionens beslutning

af 3. april 2001

om ændring af Rådets direktiv 93/53/EØF om minimumsfællesskabsforanstaltninger til bekæmpelse af visse fiskesygdomme for så vidt angår listen over nationale referencelaboratorier for fiskesygdomme

(meddelt under nummer K(2001) 1012)

(EØS-relevant tekst)

(2001/288/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(1), senest ændret ved direktiv 2000/27/EF(2), særlig artikel 18, stk. 2, og

ud fra følgende betragtninger:

(1) I henhold til artikel 12, stk. 1, i direktiv 93/53/EØF påser medlemsstaterne, at der i alle medlemsstaterne udpeges et nationalt referencelaboratorium, der har faciliteter og specialuddannet personale til, at det til enhver tid og især ved nyudbrud af en sygdom kan foretage bestemmelse af patogentype, -undertype eller -variant og bekræfte de resultater, som regionale diagnoselaboratorier er nået frem til.

(2) Listen over nationale referencelaboratorier for fiskesygdomme er opstillet i bilag A til direktiv 93/53/EØF.

(3) Der er behov for at opdatere listen.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag A til Rådets direktiv 93/53/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. april 2001.

På Kommissionens vegne

David Byrne

Medlem af Kommissionen

(1) EFT L 175 af 19.7.1993, s. 23.

(2) EFT L 114 af 13.5.2000, s. 28.

BILAG

"BILAG A

NATIONALE REFERENCELABORATORIER FOR FISKESYGDOMME

>TABELPOSITION>"
Kommissionens beslutning

af 11. april 2001

om ændring af beslutning 92/486/EØF om regler for samarbejdet mellem det fælles datacenter for edb-nettet ANIMO og medlemsstaterne

(meddelt under nummer K(2001) 1100)

(EØS-relevant tekst)

(2001/301/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 20, stk. 3, og

ud fra folgende betragtninger:

(1) Som følge af forskellige EF-undersøgelser og -seminarer, bør opbygningen af edb-nettet ANIMO revideres, for at der kan indføres et veterinærsystem omfattende forskellige edb-applikationer.

(2) Af hensyn til en fortsættelse af edb-nettet ANIMO er det derfor nødvendigt at ændre Kommissionens beslutning 92/486/EØF af 25. september 1992 om regler for samarbejdet mellem det fælles datacenter for edb-nettet ANIMO og medlemsstaterne(3), senest ændret ved beslutning 2000/288/EF(4).

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 2a i beslutning 92/486/EØF indsættes som stk. 6: "6. For perioden fra den 1. april 2001 til den 31. marts 2002 sørger de i artikel 1 fastsatte koordinationsmyndigheder for, at de i samme artikel omhandlede kontrakter forlænges med et år.

I forbindelse med dette stykke anvendes følgende taksberegning:

- 386 EUR pr. enhed (central enhed, lokal enhed, grænsekontrolsted) for det samlede antal ANIMO-enheder, sådan som det fremgår af beslutning 2000/287/EF(5)."

Artikel 2

Denne beslutning anvendes fra den 1. april 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 11. april 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 291 af 7.10.1992, s. 20.

(4) EFT L 98 af 19.4.2000, s. 37.

(5) EFT L 98 af 19.4.2000, s. 12.
Kommissionens beslutning

af 3. maj 2001

om ændring af beslutning 2000/666/EF om dyresundhedsmæssige betingelser og udstedelse af sundhedscertifikat ved indførsel af fugle, bortset fra fjerkræ, samt karantænebetingelser

(meddelt under nummer K(2001) 1168)

(EØS-relevant tekst)

(2001/383/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(1), senest ændret ved Kommissionens beslutning 95/176/EF(2), særlig artikel 17, stk. 2, litra b), og stk. 3, samt artikel 18, stk. 1, første og fjerde led, og

ud fra følgende betragtninger:

(1) Kommissionens beslutning 2000/666/EF(3) fastsætter de dyresundhedsmæssige betingelser og opstiller krav om udstedelse af sundhedscertifikater i forbindelse med indførsel af fugle, bortset fra fjerkræ, fra visse tredjelande.

(2) Visse medlemsstater har anmodet om yderligere tid for at kunne afslutte det forberedende arbejde i forbindelse med gennemførelsen af karantæneforskrifterne i ovennævnte beslutning. På den baggrund finder Kommissionen det hensigtsmæssigt at give mere tid til tilpasningen til de nye foranstaltninger, hvorfor gennemførelsesdatoen i nævnte beslutning bør ændres i overensstemmelse hermed.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomié -

VEDTAGET FØLGENDE BESLUTNING:

Artikel 1

I artikel 10 i beslutning 2000/666/EF ændres datoen til "1. november 2001".

Artikel 2

Denne beslutning er rettet til medlemsstaterne.

Udfærdiget i Bruxelles, den 3. maj 2001.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 117 af 24.5.1995, s. 23.

(3) EFT L 278 af 31.10.2000, s. 26.
Kommissionens beslutning

af 25. juli 2001

om fastsættelse af datoen for, hvornår forsendelse af kvægprodukter fra Portugal under den datobaserede eksportordning kan begynde i henhold til artikel 22, stk. 2, i beslutning 2001/376/EF

(meddelt under nummer K(2001) 2363)

(EØS-relevant tekst)

(2001/577/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked [1], senest ændret ved direktiv 92/118/EØF,

under henvisning til Kommissionens beslutning 2001/376/EF af 18. april 2001 om foranstaltninger som følge af forekomsten af bovin spongiform encephalopati i Portugal og om en datobaseret eksportordning [2], særlig artikel 22, stk. 2, og

ud fra følgende betragtninger:

(1) I henhold til artikel 22, stk. 2, i beslutning 2001/376/EF fastsætter Kommissionen efter at have gennemført EF-kontrolbesøg og underrettet medlemsstaterne den dato, på hvilken forsendelse af de i artikel 11 i den pågældende beslutning omhandlede produkter kan indledes.

(2) Kontrolbesøg, som Kommissionen har gennemført i Portugal 14.-18. maj og 25.-27. juni 2001 navnlig med henblik på at vurdere veterinærkontrolsystemet i henhold til artikel 11 og 12 samt bilag IV i beslutning 2001/376/EF, har vist, at betingelserne er opfyldt på tilfredsstillende vis.

(3) Kommissionen har forelagt resultaterne af kontrolbesøgene samt de konsekvenser, der kan drages af resultaterne, for medlemsstaterne på et møde i Den Stående Veterinærkomité. Kommissionen har fra Portugal modtaget garanti for fuld anvendelse og effektiv håndhævelse af EF-bestemmelserne om overvågning og udryddelse af TSE som supplement til de garantier, der krævedes ifølge rapporten fra Levnedsmiddel- og Veterinærkontoret —

VEDTAGET FØLGENDE BESLUTNING:

Artikel 1

Den i artikel 22, stk. 2, i beslutning 2001/376/EF omhandlede dato for, hvornår forsendelsen af produkter, jf. artikel 11 i nævnte beslutning, kan begynde eller genoptages i overensstemmelse med de fastsatte betingelser, fastsættes til den 1. august 2001.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. juli 2001.

På Kommissionens vegne

David Byrne

Medlem af Kommissionen

[1] EFT L 395 af 30.12.1989, s. 13.

[2] EFT L 132 af 15.5.2001, s. 17.

--------------------------------------------------